Държавен вестник, бр. 103, 2024 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  103
Чл. 313. При метрологичния контрол на 
активните индивидуални дозиметри и па­
сивните дозиметрични системи се използват 
лъчения съгласно БДС EN 61526 и ISO 4037.
Чл. 314. Изпитването и проверката на 
активните индивидуални дозиметри и про­
верката на пасивните дозиметрични систе­
ми се извършват с воден фантом с размери 
(30 x 30 x 15) cm.
Чл. 315. (1) При изпитване и първоначална 
проверка на активните индивидуални дози­
метри се изследват:
1. измервателният обхват и линейността 
на показанията;
2. максималната допустима грешка;
3. статистическите флуктуации на пока­
занията;
4. зависимостта на показанията от енер­
гията на лъчението и ъгълът на облъчване;
5. нивата на сигнализация;
6. претоварване.
(2) При първоначална проверка на пасив­
ните дозиметрични системи се изследват:
1. измервателният обхват и линейността 
на показанията;
2. максималната допустима грешка;
3. зависимостта на показанията от енер­
гията на лъчението и ъгълът на облъчване;
4. статистическите флуктуации на пока­
занията;
5. определяне на остатъчната доза;
6. прагът на детектиране.
(3) При последваща проверка на активни­
те индивидуални дозиметри се проверяват 
максималната допустима грешка и нивата 
на сигнализация.
(4) При последваща проверка на пасивните 
дозиметрични системи се проверява макси­
малната допустима грешка.
Чл. 316. (1) При последваща проверка 
след ремонт на активните индивидуални до­
зиметри освен характеристиките по чл. 315, 
ал. 3 се проверяват и измервателният обхват 
и линейността на показанията.
(2) При последваща проверка след ремонт 
на пасивните дозиметрични системи освен 
характеристиките по чл. 315, ал. 4 се прове­
рява и линейността на показанията.
Раздел XIX 
Уреди и системи за радиационен контрол
Чл. 317. Уредите за радиационен контрол са 
преносими или транспортируеми средства за 
измерване, които се използват за осигуряване 
на радиационна защита и са предназначени за 
измерване на една или няколко от следните 
величини:
1. амбиентна еквивалентна доза и/или 
мощност на амбиентната еквивалентна доза 
от фотонно лъчение;
2. еквивалентна доза и/или мощност на 
еквивалентната доза и/или поток, и/или 
плътност на потока неутрони;
3. специфична повърхностна активност и/
или плътност на потока частици;
4. концентрация на радиоактивни аерозоли, 
благородни газове и йод във въздуха.
Чл. 318. (1) Преносимите и транспорти­
руемите уреди за радиационен контрол се 
състоят от детекторен елемент и показващо 
устройство. Детекторният елемент/детектор­
ните елементи и показващото устройство могат 
да са в един корпус или в отделни блокове, 
които са свързани по подходящ начин.
(2) Когато към едно показващо устройство 
могат да се включват различни детекторни 
елементи, уредите се наричат комбинирани 
уреди за радиационен контрол.
Чл. 319. Стационарните системи за радиа­
ционен контрол се използват за осигуряване 
на радиационна защита и са предназначени за 
измерване на една или няколко от следните 
величини:
1. мощност на амбиентната еквивалентна 
доза от фотонно лъчение;
2. мощност на еквивалентната доза и/или 
плътност на потока неутрони.
Чл. 320. Стационарните системи за радиа­
ционен контрол се състоят от един или ня­
колко детекторни елемента и визуализиращо 
устройство. Измервателната верига, състояща 
се от един детекторен елемент, показващо 
устройство и технически средства за тяхно­
то свързване, които изпълняват завършена 
функция от възприемането на измерваната 
величина до визуализиране на показанието, 
се нарича измервателен канал. Системите за 
радиационен контрол могат да имат един или 
няколко измервателни канала.
Чл. 321. (1) Уредите и системите за радиа­
ционен контрол трябва да са конструирани 
така, че да са максимално нечувствителни към 
всички електромагнитни полета и йонизира­
щи лъчения освен към този вид йонизиращо 
лъчение, което те измерват.
(2) Конструкцията на уредите и систе­
мите трябва да не позволява задържане на 
радиоактивни вещества и да осигурява лесна 
дезактивация.
(3) Корпусите на средствата за измерване 
трябва да са устойчиви към въздействието на 
външни механични фактори, на влага и прах.
Чл. 322. Уредите и системите трябва да 
са защитени срещу непозволени действия, 
които водят до промяна на метрологичните 
им характеристики.
Чл. 323. Скалата на уредите и системите 
може да е аналогова и/или цифрова.
Чл. 324. (1) Преносимите уреди за радиа­
ционен контрол трябва да могат да работят 
непрекъснато в продължение на не по-малко 
от 8 часа.